钦定古今图书集成/历象汇编/庶征典/第028卷 > 斗宿
## 钦定古今图书集成/历象汇编/庶征典/第028卷 > 斗宿

南斗六星，主天子寿命，亦云宰相爵禄之位。巫咸氏
云：“木星，春夏木，秋冬水。一名天斧，二名天阙，三名天
机。大明，王道和平，将相同心，帝命寿，天下安；暗，大臣
失位，天下惊；芒角动摇，国失忠臣，天下愁。”木守六十
日，大臣增寿爵禄。木逆行入魁中，大臣逆；久守，兵起，
水灾，大饥，人相食。火守，国有内变；相辅不安，兵起。火
逆行顺守者及绕城。钩己将相崩死，国灾。火久守，国
绝嗣。土星守入斗中，有王者不用兵，昇大位；守之九
十日，兵起，水灾。金星守执法，大臣作逆，国乱兵起，有
赦。火星金俱入斗中，名曰铄，必有臣子；逆；久留迟，火
经过速出者，祸难速平。水星守水灾，火入斗，兵起于
吴，越人大饥；守客，有兵绝道，卒有大“水，贼盗多乱，丧
弟攻兄，子杀父，或主崩，米贵，久守，国绝嗣。”客守第二
星，大水，人相食。《客》赤色入斗中，兵起，军将死。日月入
斗，大臣失位，或被戮。若斗中蚀者，日帝恶，月后恶晕，
围斗之人流千里，江、池、丹、杨、越、庐、洪、地等应也。